ครับคือผมฉีดวัคซีนพิษสุนัขไป3เข็มไปเมื่อ15มีนา เเล้วพอวัน8-10 เมษา ผมเอาน้ำเอาข้าวไปป้อนหมาตอนผมมีจะพวกน้ำลายน้องตอนกินน้ำฟูมหน่อยเเต่ผมไม่ใจน้องเป็นพิษสุขันบ้าหรือป่าวเเต่เป็นเลี้ยงเเบบปิด เเต่มือผมมีแผลโดนพวกไม้ข่วนเเต่ไม่ลึกแผลเล็กๆ เเต่พอป้อนเสร็จผมก็มาล้างมือด้วยผงซักฟอกน้ำยาล้างจานเเละก็เจลเเอลกอฮอ แบบนี้ผมต้องไปฉีดอีกไหมครับ
สวัสดีค่ะ วัคซีนพิษสุนัขบ้าที่ฉีดไปแล้ว 3 เข็มเมื่อวันที่ 15 มี.ค. หากเป็นการฉีดหลังจากการไปเสี่ยงสัมผัสโรคมา ก็ควรฉีดให้ครบ 4 เข็ม (หากเป็นการฉีดแบบเข้าใต้ผิวหนัง) หรือฉีดให้ครบ 5 เข็ม (หากเป็นการฉีดแบบเข้ากล้ามเนื้อ)แต่หากไม่ได้ฉีดเข็มที่ 4 และ 5 ต่อ แล้วพอวันที่ 8-10 เม.ย. ได้ใช้มือที่มีแผลป้อนข้าวสุนัข ซึ่งก็น่าจะมีการสัมผัสโดนน้ำลาย ก็อาจเสี่ยงต่อการติดเชื้อพิษสุนัขบ้าได้ ดังนั้น ก็ควรฉีดไปกระตุ้นอีก 1 เข็มค่ะอย่างไรก็ตาม หากเป็นสุนัขที่เลี้ยงเอง และเลี้ยงแบบระบบปิด ก็อาจสังเกตอาการสุนัขไปก่อนได้ หากสุนัขไม่มีอาการผิดปกติภายใน 4-5 วัน ก็แสดงว่าสุนัขไม่น่าเป็นโรคพิษสุนัขบ้า ก็ไม่จำเป็นต้องไปฉีดกระตุ้นก็ได้ค่ะ และหากสุนัขไม่ตายภายใน 14 วัน ก็ย่อมแสดงว่าสุนัขไม่ได้เป็นโรคพิษสุนัขบ้า ซึ่งก็ไม่ต้องไปฉีดวัคซีนค่ะสำหรับมือที่มีบาดแผล ก็ควรฟอกทำความสะอาดด้วยสบู่ หรือจะใช้น้ำยาล้างจานดังที่ทำไปก็ได้ เพื่อป้องกันการติดเชื้อแบคทีเรียและเชื้อราที่แผลค่ะ แล้วหลังจากนั้น ควรเช็ดทำความสะอาดแผลด้วยน้ำเกลือทุกวัน และหลีกเลี่ยงไม่ให้แผลโดนน้ำจนกว่าจะหายค่ะ